Palesa a sheba dijo tse hodima tafole. “Dipanana tseno di shebahala di le monate,” a rialo. 19 Go tweng fa e le gore ga re kgone go tlhoma mogopolo lobaka lo loleele mme mogopolo o bo o simolola go akgaakgega morago ga go ithuta lobaka lo lo khutshwane fela? Bangwe ba ile ba fitlhela gore ba kgona go tokafatsa tsela e ba tlhomang mogopolo ka yone fa ba ithuta ka go simolola ba dirisa lobaka lo lo khutshwane go ithuta ba bo ba lo oketsa fa nako e ntse e ya. Boikaelelo jwa rona e tshwanetse ya nna go dirisa nako e e lekaneng fa re ithuta go na le go batla go fetsa ka bonako. Re tshwanetse go kgatlhegela thata se re se ithutang. Mme re ka batlisisa go ya pele ka go dirisa tshedimosetso e ntsi e re e newang ke setlhopha sa motlhanka yo o boikanyego le yo o botlhale. Go hukutsa “dilo tse di boteng tsa Modimo” go mosola thata. (1 Bakorintha 2:10) Go dira jalo go re thusa go oketsa kitso ya rona ka Modimo le go godisa bokgoni jwa rona jwa go lemoga. (Bahebera 5:14) Fa re ithuta Lefoko la Modimo ka tlhoafalo, gape re tla ‘tshwanelega sentle go ruta ba bangwe.’—2 Timotheo 2:2.